b'\n_START_ARTICLE_\n1. gorska divizija (Wehrmacht)\n_START_SECTION_\nZgodovina\n_START_PARAGRAPH_\n1. gorska divizija je bila ustanovljena 9. aprila 1938 v Garmisch-Partenkirchenu iz izvirne Gorske brigade, ki je bila edina gorska enota v Wehrmachtu od ustanovitve 1. junija 1935. Divizija je nadaljevala tradicijo gorskih lovcev iz prve svetovne vojne._NEWLINE_26. avgusta 1939 je bila celotna divizija mobilizirana zaradi bli\xc5\xbenje vojne._NEWLINE_Septembra 1939 je divizija sodelovala v poljski kampanji leta 1939 kot del armadne skupine Jug, ki je delovala v ju\xc5\xbeni Poljski. Kampanjo je za\xc4\x8dela iz Slova\xc5\xa1ke, od koder je s svojo sestrsko divizijo (2. gorska divizija) prestopila mejo in prodrla v notranjost proti prelazu Dulka (Karpatsko gorovje), ki ga je zajela brez te\xc5\xbeav. Nato je prodrla proti dobro utrjenem mestu Lemberg (Lvov), ki je bil pomembni cilj XVIII. korpusa. Z zajetjem mesta so obkolili vse poljske oboro\xc5\xbeene sile v ju\xc5\xbeni Poljski. Prodor proti mestu je vodila bojna skupina, sestavljena iz \xc5\xa1tirih lovskih \xc4\x8det, artilerije, protioklepne enote in pionirjev. Za bojno skupino je prodirala po edini cesti preostala divzija. Bojna skupina je 14. septembra prodrla do predmestja in takoj za\xc4\x8dela z vzpostavitvijo polo\xc5\xbeajev okoli mesta, ki bodo slu\xc5\xbeili za napad na mesto. Do 20. septembra je divizija utrjevala svoje polo\xc5\xbeaje in zavra\xc4\x8dala vztrajne poljske protinapade. V teh bojih je divizija izgubila 243 padlih in 400 ranjenih vojakov. Divizija na koncu ni napadla samega mesta, saj je sovjetska invazija na Poljsko naredila ta cilj nepomemben in sam napad bi zahteval \xc5\xa1e ve\xc4\x8d novih \xc5\xbertve med Nemci. 21. septembra 1939 se je poljska mestna garnizija vdala s pogojem, da vdajo sprejme 1. gorska divizija kot priznanje dobrega medsebojnega bojevanja._NEWLINE_Potem je bila divizija preme\xc5\xa1\xc4\x8dena na zahodno fronto, kjer se je pripravljala na zahodno kampanjo. V njej se je izkazala s pre\xc4\x8dkanjem rek Meuse, Aisne in Loare. Po kon\xc4\x8dani kampanji je bila preme\xc5\xa1\xc4\x8dena na francosko obalo, saj je bila izbrana za sodelovanje v operaciji Morski lev, ki pa ni bila izpeljana, saj Luftwaffe ni premagala RAF; nato naj bi sodelovala tudi v invaziji na Gibraltar, a je bila tudi odpovedana._NEWLINE_Po vsem dodatnem urjenju je bila preme\xc5\xa1\xc4\x8dena v Avstrijo, od koder je prodrla v Jugoslavijo med aprilsko vojno. 9. aprila 1941, dve leti po ustanovitvi divizije, je prekora\xc4\x8dila jugoslovansko mejo in prodrla v notranjost._NEWLINE_Naslednja kampanja je bila operacija Barbarossa, nem\xc5\xa1ki napad na ZSSR. Kot del XLIX.gorskega korpusa (armadna skupina Jug) je prodrla v Ukrajino in sodelovala pri obkolitvi sovjetskih sil pri Umanu in zavzetju Stalina. Divizija je nato zasedla polo\xc5\xbeaje okoli Miusa do maja 1942, ko je bila preme\xc5\xa1\xc4\x8dena v podro\xc4\x8dje Donca, kjer je bila podrejena XI. armadnemu korpusu. Poleti 1942 je divizija napredovala proti Kavkazu kot del poletne ofenzive; v \xc4\x8dasu bojevanje je bila divizija razdeljena na dve skupini, pri \xc4\x8demer so zdru\xc5\xbeili enote 1. in 4. gorske divizije. Ena skupina je nato dosegla nov vrhunec v nem\xc5\xa1ki voja\xc5\xa1ki zgodovini, ko se je borila na najve\xc4\x8dji vi\xc5\xa1ini; v izredno te\xc5\xbekih visokogorskih razmerah se je borila na 4.300 m visokem Elbrusu._NEWLINE_Nato je divizija sodelovala pri umiku nem\xc5\xa1kih sil iz Kavkaza, dokler ni bila 1943 preme\xc5\xa1\xc4\x8dena v Jugoslavijo. Tu je sodelovala v bitki na Sutjeski, nato pa je bila julija istega leta preme\xc5\xa1\xc4\x8dena v Gr\xc4\x8dijo, kjer je po kapitulaciji Italije razoro\xc5\xbeevala italijanske voja\xc5\xa1ke enote na celini in otokih. Decembra je bila ponovno preme\xc5\xa1\xc4\x8dena v Jugoslavijo, kjer je sodelovala v zimskih operacijah proti NOV in POJ. Marca 1944 je bila preme\xc5\xa1\xc4\x8dena na Mad\xc5\xbearsko, kjer je sodelovala v okupaciji le-te. Nato je bila ponovno poslana v Gr\xc4\x8dijo, julija pa spet naprej v Jugoslavijo, kjer je delovala v operacijah proti partizanom na podro\xc4\x8dju jugozahodne Srbije in v \xc4\x8crni gori._NEWLINE_Zaradi kr\xc4\x8denja vzhodne fronte in nem\xc5\xa1kega umika proti zahodu je bila divizija poslana v vzhodno Srbijo. Udele\xc5\xbeena je bila v bitko za Beograd, kjer so jo enote Rde\xc4\x8de armade obkolile, a je uspela prebiti obro\xc4\x8d s hudimi izgubami._NEWLINE_Potem je skupaj z enotami 2. tankovske armade sodelovala v zadnji veliki nem\xc5\xa1ki ofenzivi ob Blatnem jezeru. Zaradi neprestanega sovjetskega pritiska se je umaknila v Avstrijo, kjer so jo 12. marca 1945 preimenovali v 1. ljudsko gorsko divizijo. Tu je nato sodelovala v uspe\xc5\xa1ni obrambi vzhodne Avstrije, dokler se ni v za\xc4\x8detku maja 1945 premaknila na zahod, kjer se je predala Kopenski vojski ZDA.\n_START_SECTION_\nVojni zlo\xc4\x8dini\n_START_PARAGRAPH_\nPrvi ve\xc4\x8dji vojni zlo\xc4\x8din se je zgodil po kapitulaciji Italije septembra 1943 na gr\xc5\xa1kem otoku Kefalonija. 14. septembra 1943 je poveljnik italijanskih oboro\xc5\xbeenih sil dobil ukaz, da napade nem\xc5\xa1ke voja\xc5\xa1ka enota na otoku. Naslednji dan so se za\xc4\x8deli spopadi. Nemci so takoj poslali na otok dele 1. gorske in 104. lovske divizije. 22. septembra so Nemci premagali Italijane, pri \xc4\x8demer so imeli 40 padlih, Italijani pa okoli 1300. Takoj po zajetju so ubili 4.900 italijanskih vojnih ujetnikov, toda ostalo jih je \xc5\xa1e 5.305. Poveljnik XXII. gorskega korpusa, general Hubert Lanz, je nato zaprosil armadno poveljstvo za navodila za nadaljnje ravnanje. Dobil je odgovor iz Vrhovnega poveljstva oboro\xc5\xbeenih sil Wehrmachta, da naj postreli vse ujetnike. Lanz je \xc5\xa1e enkrat zaprosil za navodila, saj je hotel re\xc5\xa1iti \xc5\xbeivljenja \xc5\xa1tevilnih ujetnikov. Njegova druga pro\xc5\xa1nja je pri\xc5\xa1la neposredno do Hitlerja, ki je ukazal, da naj postrelijo vse \xc4\x8dastnike, ne\xc4\x8dastnike pa naj od\xc5\xbeenejo v ujetni\xc5\xa1ka tabori\xc5\xa1\xc4\x8da. Prav tako je ukazal, da naj ne postrelijo fa\xc5\xa1istov, Ju\xc5\xbenih Tirolcev, sanitetnih \xc4\x8dastnikov in voja\xc5\xa1kih kuratov. 23. septembra so tako ustrelili 265 preostalih \xc4\x8dastnikov._NEWLINE_24. septembra so se deli divizije izkcali tudi na bli\xc5\xbenji otok Krf, kjer je bilo okoli 8.000 Italijanov. Naslednjega dne so zajeli poveljnika garnizije, ki je ukazal predajo. Takoj zatem so od 280 prisotnih ujetih \xc4\x8dastnikov ustrelili 28, vse ostale pa 26. septembra na ukaz Lanza (ponovno so iz streljanj izklju\xc4\x8dili priviligirane \xc4\x8dastnike). Trupla pobitih \xc4\x8dastnikov so nalo\xc5\xbeili na ladjo in jih obte\xc5\xbeene potopili na ve\xc4\x8d mestih okoli otoka._NEWLINE_Mesec dni pozneje, 16. avgusta, so v severnogr\xc5\xa1ki vasici Kommeno pobili 317 va\xc5\xa1\xc4\x8danov (172 \xc5\xbeensk in 145 mo\xc5\xa1kih). Dan prej je nem\xc5\xa1ki \xc4\x8dastnik opazil gr\xc5\xa1ke partizane v vasi in ukazal povra\xc4\x8dilne ukrepe. Sprva so naselje artilerijsko obstreljevali, nakar so v vas poslali \xc5\xa1e gorske lovce, ki so pobili va\xc5\xa1\xc4\x8dane, oplenili njihove hi\xc5\xa1e in jih na koncu za\xc5\xbegali._NEWLINE_Oktobra 1943 so gr\xc5\xa1ki partizani ubili nem\xc5\xa1kega \xc4\x8dastnika blizu vasi Klisaru, zato so v povra\xc4\x8dilo uni\xc4\x8dili 18 vasi in pobili vse prebivalce._NEWLINE_Divizija je, skupaj z Geheime Feldpolizei, sodelovala pri transportiranju gr\xc5\xa1kih Judov v koncentracijska tabori\xc5\xa1\xc4\x8da._NEWLINE_Prav tako je storila vojne zlo\xc4\x8dine v Lyngiadesu (80 pobitih), Skinesu (148 pobitih) in Camerinu (98 pobitih).'